Täna Kristliku Maailma Uudistes -
Uued lahingud Lõuna-Sudaanis:
Kas diktaator Omar Bashir teostab etnilist puhastust?
Ja - Tuumakriis Jaapanis.
Kuidas kristlikud kirikud aitavad põgenikel kaotusi üle elada.
Ja - Ühe mehe võitlus haigustkandvate sääskedega.
Kuidas tema nupukas leiutis päästab kogu maailmas elusid.
Kristliku Maailma Uudised
Sõda, etniline puhastus ja varitsev humanitaarkriis Sudaanis.
Tere kõigile, olen Wendy Griffith. George Thomas on komandeeringus.
Põhja- ja Lõuna-Sudaani piirialal sõdivad diktaator Omar Bashiri väed
kristlaste ja mustanahaliste aafriklastega.
Minu büroo põletati maha, samuti ka küberkohvik ja katedraal.
Samuti põletati Kristuse Kogudus, minu maja süüdati põlema,
mu kaplan pääses akna kaudu välja, ta arreteeriti hiljem,
teda piinati ja mu kogudus on laiali jooksnud.
Mu meeskond on hajali ja see on täiesti kohutav.
See on piiskop Andudu Elnail Sudaani Episkopaalsest Kirikust
ja kuulsite äsja, kuidas tema kirik ja kodu on hävitatatud
ning tema kogudus laiali aetud.
See toimub Kadugli linnas, Nuba mägedes,
Põhja-Sudaani naftarikkas piirkonnas.
Põhja-Sudaani lennukid ja maaväed ründasid sel nädalal linna.
Kümned on surnud ja ligi 60 000 on kodudest põgenenud.
Elnaili sõnul tahab Põhi naftat ja hävitada sealsed usklikud
ja etnilised rahvusrühmad.
Võimude seas domineerivad araablased, nad ei taha kristlasi.
Nad tahavad sharia-seadust, mis ei ole kristlaste jaoks
ja enamus kristlasi on mustanahalised.
Seepärast nad neid ründavadki.
Piiskop Andudu sõnul ei lase lahingud humanitaaragentuuridel
tuua toitu ja vett lahingu eest põgenenuile.
Ta õhutab USA-d ja rahvusvahelist kogukonda peatama rünnakuid,
nii et abi jõuaks ohvriteni.
Washingtoni büroo kaudu ühineb meiega Jonathan Hutson
projektist "Enough", mis jälgib olukorda Sudaanis,
et teavitada maailma Khartoumi režiimi hirmutegudest.
- Peale mõningate ajaleheraportite, ei tea me uutest rünnakutest midagi.
Räägi, mis Kaduglis sel nädalal toimus?
- Sudaani relvajõud kasutasid Vene päritolu Antonov lennukeid
ja pommitasid kohalikke tsiviilelanikke.
Nagu piiskop Andudu ütles, pooldab Khartoumi valitsus
radikaalset islamit, kuid nad on valmis pommitama ka moslemeid,
nagu toimus Darfuris.
Praegu pommitavad nad kristlasi ja animiste,
ning püüavad Nuba rahvast Kaduglist välja ajada,
mis on naftarikka piiriala pealinn Põhja- ja Lõuna-Sudaani vahel.
Kümned tuhanded on kodududest välja aetud, ilma toidu ja veeta
ning ilma arstiabita.
Relvastatud mehed käivad majast majja ja tapavad kõik,
kes näivad nubalasena või ei toeta nende poliitikat.
- Piiskopi sõnul on Omar Bashiri sihikul kristlased
ja mustanahalised aafriklased. Miks?
- Piiskopi väitel näevad mõned moslemid teda alaväärsena,
kuna ta on mustanahaline ja kristlane.
Kuid ta on ka Anglikaani Kiriku nimel Lõuna-Kordafani osariigi
uskudevahelise ja oikumeenilise misjonikomisjoni esimees.
Tema sõnul on moslemid ja kristlased Nuba mägedes omavahel abielus.
Nad demonstreerivad rahumeelset kooselu,
kui Khartoumi radikaalne rezhiim nad vaid rahule jätaks.
Kuid relvastatud mehed käivad majast majja ja otsivad teda.
Ta võiks olla hetkel Kaduglis massihauas, kui ta poleks USA-s,
kui ta poleks lahkunud enne vägivalla puhkemist,
et saada Denveris arstiabi.
Ta levitab jõulist rahu ja leppimise sõnumit, öeldes,
et kuigi Khartoumi rezhiim teostab etnilist puhastust ja genotsiidi,
on võimalik, et ühel päeval võivad araablased, moslemid, kristlased,
animistid õppida koos rahus elama, nii nagu varemgi Nuba mägedes.
- Töötad ühenduses "Enough Project", mis püüab ära hoida
Darfuri sarnaseid õudusi. Mida peaks maailm selleks tegema?
- Võiksite helistada Valgesse Majja telefonil 202-456-1111.
Palume USA valitsuselt Sudaani valitsusele õhukaitseabi,
et kaitsta tsiviilelanikke valitsuse eest,
mis pommitab omaenda kodanikke.
- Väga tõsine olukord. Aitäh, et meile infot jagasid.
- Aitäh.
Panime oma veebilehele mõned lingid Sudaanis töötavate rühmade kohta.
Sealt leiate ka Valge Maja numbri.
Lähme nüüd Jaapanisse, kus olukord on endiselt raske,
kuid pärast maavärina ja tsunami tekitatud tuumakriisi.
Üle 90 000 elaniku on ohutsoonist evakueeritud.
Mõnede jaoks hakkab reaalsus, et nad ei naase kunagi koju,
kohale jõudma.
Lucille Talusan räägib, kuidas keset hirmu ja kurbust,
on kristlased kohal, et aidata.
Vaatamata surmava radiatsiooni ohule tulevad Fukushima Daiichi tuumajaama
töötajad endiselt tööle.
Igapäevaselt testitakse vähemalt seitsme mehe usku
Jumala kaitsvasse väesse.
Akira Sato on nende pastor.
Mõned lähevad vapralt kohale, kuid on väga hirmul.
Kuid nad usuvad Jumalat ja meie kogudus toetab neid palves.
Ameerika misjonär Scott Eaton õpetas kirikus varem inglise keelt.
See on vaid mõne kilomeetri kaugusel tuumajaamast.
Ta tunneb üht jaama töötajat, kes põgenes hirmu tõttu
ja leidis oma perega kaitset kiriku loodud varjupaigas.
Seal sai ta päästetud ja otsustas jaama tagasi minna.
Õpetasin tema naisele ja tütrele inglise keelt.
Olen selle pere eest üsna kaua palvetanud.
Ta evakueerus ja kirikus viibitud aja jooksul,
sai ta kristlaseks ja tundis, et Jumal käsib tal tagasi minna
ning jagada ususõnumit oma kaastöötajatega.
Paljud kogukonna liikmed evakueerusid koos kogudusega Tokyo äärelinna.
See põgenikerühm suunab oma meeleheite ja viha trummidesse.
Yokoyama on rühma juht. Tema sõnul on trummid teraapiaks.
Kõik, mis mul oli - mu äri, enda ehitatud maja,
pidime perega maha jätma.
Kodus haarab mind paanika, kuid mängides olen õnnelik
kasvõi veidi aegagi.
Scott loodab, et ühel päeval mängivad mehed trummi
mitte mässumeeles, vaid ülistuses.
Minu eluaegne nägemus on, et seda kasutataks Jumala kiituseks.
Kui pastor Sato kogudus kolis kogukonnast kaugele,
jäid paljud evakueeritud oma kodude lähedusse.
Ohule vaatamata loodavad nad ühel päeval naasta.
Linn on 50 km kaugusel tuumajaamast ja radiatsioonitaseme poolest
kolmandal kohal.
Siinsetel lastel ei lubata väljas mängida,
kartusest, et radiatsioon võib neid liiga pikalt mõjutada.
Nende vanemad ei taha lahkuda, kuna siin on nende kodu.
Üks kristlik kogudus aitab siin ligi 2500 põgenikku,
varustades neid "elu stardipakiga".
Iga pakk täidab põhivajadused - kööginõud, aparaadid
ja isegi mööbel.
Pastor Toyomi Sanga sõnul Grace Community Teenistusest
toovad pakid evakueerituile lootust.
Kohtasime ema ja tütart, mõlemad üksikemad.
Nad tahtsid koos enesetappu teha.
Kui nendega kohtusime, mõistsid nad, et Jumal elab.
Kui täidame põgenike vajadusi ja palvetame nende eest,
küsivad nad, miks me seda teeme.
Ütleme, et Piibel käsib armastada tegudega.
Kuigi Jaapani rahva kohal ripub raske pilv,
toovad kristlikud kirikud endiselt lootust.
Lucille Talusan, CBN'i Uudised, Fukushima, Jaapan.
Järgmiseks Kristliku Maailma Uudistes -
Hiina immigrandid riskivad eluga otsides paremat elu
ja leiavad, et lootus Kristuses on nende suurim aare.
cwnews.org - sinu uudisteallikas globaalses veebikeskkonnas,
kust leiad iga päev uudiseid ülemaailmse kiriku kohta,
võid vaadata iganädalast uudistesaadet,
mis on saadaval ka podcast'ina.
Võid lugeda reporterite põhjalikke blogisid.
Online uudisteallikas, mis kajastab globaalse koguduse kõiki uudiseid.
www.cwnews.org
Meie maailm liigub uskumatul kiirusel.
Kõikjal kiirustavad inimesed oma sihtpunktidesse,
kuid igaüht meist ootab üks sihtpunkt
ja me kõik seisame silmitsi tähtsaima küsimusega elus -
kus ma veedan oma igaviku?
Oma uues DVD-s "Elu pärast surma" tutvustab Pat Robertson teile
tõelisi inimesi hämmastavate lugudega taevast
ja õudustäratavate kogemustega põrgust.
Saate teada, mida räägib Piibel elust pärast surma.
Piibel räägib, et selle, mida silm pole näinud
ega kõrv kuulnud ja mis pole inimese südamesse tõusnud,
on Jumal valmistanud neile, kes Teda armastavad.
"Elu pärast surma" ehitab sinu usku, kui Jumala tõotused elustuvad,
valmistab sind ette igavikuks
ja annab sulle võimsa töövahendi usu jagamiseks lähedastega.
Tahan, et teaksid ilma igasuguse kahtluseta,
et sinu tulevik on igaveseks taevas pitseeritud.
Mind puudutas see, kui väike poiss nägi taevas oma vana-vanaisa.
Mul tekkisid külmavärinad ja kananahk ihule.
See sunnib otsustama, kummal pool tänavat kõndida.
Need lood on tõelised -
tõelised inimesed tõeliste kogemustega.
See tekitab tahtmise tõesti taevasse pääseda.
See on ilus, aukartustäratav ja väga julgustav.
Iga inimene peaks seda DVD-d vaatama.
"Elu pärast surma" - nüüd saadaval.
Igal aastal tulevad Hiina immigrandid USA-sse,
et täita oma unistus vabadusest, rahast ja uuest elust.
Ometi leiavad paljud neist midagi väärtuslikumat, kui rikkus.
On kolmapäeva hommik fujianlaste Grace'i kirikus,
kus sajad hiinlased kogunevad Issandat ülistama.
Kuid see pole Hiina, vaid New York.
Paljud on tulnud Bostonist, Philadelphiast ja isegi Ohiost
ja Tennessee'st, et kuulda evangeeliumi
nende oma dialektis, fujiani keeles.
Paljud ülistajad on illegaalsed immigrandid.
Nad maksid inimkaubitsejatele ligi 80 000 USD,
et Hiinast New Yorki jõuda.
See on pikk, ohtlik reis, nad on peidus kaubakonteinerites
ja riskivad vangla või üle parda heitmisega.
Hämmastav on see, et paljudel pole raskusi raha maksmisega,
seda peetakse investeeringuks.
Perekonnad ja sugulased koguvad raha kokku,
lootuses tulevikus suurt tulu lõigata.
Hinnanguliselt tuleb illegaalselt USA-sse igal aastal
ligi 30 000 Hiina immigranti.
Paljud hiinlased saabuvad New Yorgi Hiinalinna budistidena
või uskumata millessegi.
Kuid töötades siinsetes poodides või restoranides,
kuulevad nad tihti Jeesusest, vahel koguni esimest korda.
Yoyo Zo tuli Ameerikasse 12 aastat tagasi
ja juhib nüüd koos mehega Hiina take-out restorani Brooklyn'is.
Tema sõnul tundus Jumal Hiinas kaugena,
kuid siin tunneb ta end Jumalale lähemal.
Kogudus on aidanud mul paremini Piiblit mõista,
korraldati kursused, et mu usk võiks kasvada.
Ligi 30 aastat tagasi aitas Bao Ping alustada fujianlastele
Church of Grace'i kirikut.
Tema sõnul ootavad paljusid koguduseliikmeid viisa-lahingud
ja ebakindel tulevik Ameerikas, kuid koguduse eesmärk
on lihtsalt kuulutada Jeesust.
Siia tulles, on vaid üks asi, mida saame teha -
te peate tundma Jeesust. Võime aidata teil palvetada,
ükskõik, kas lähete kohtusse või mitte,
kuna Jumal kontrollib kõike, mitte meie.
Ja teil on see lootus.
Selle lootusega teavad nad, et mis ka ei juhtuks,
võivad nad põlvitada ja palvetada.
Pastor Eliyah Shira sõnul kasvab Hiina kogudus New Yorgis võimsalt.
Nad on näinud viimase kümne aastaga üle 10 000 inimese usule tulekut.
Ainuüksi eelmisel aastal ristiti üle 500 Hiina uskliku.
Tema sõnul esitab selline kasv väljakutseid.
Kuidas nendega järeltööd teha? Sünnitamine on suhteliselt lihtne,
kuid nende vaimse jõu kasvatamine nõuab palju palvet.
Kogudus korraldab päästest, ristimisest ja muust huvitatuile
jüngerlusklasse.
Nagu näha, on klassid rahvast täis.
Yoyo sõnul on ta iga päev tänulik, et saab Ameerikas olla,
kuid loodab, et tema abikaasa, kes ei ole veel usklik,
õpib ka peagi Kristust tundma.
Palvetan tema ja ka oma laste eest.
Arvasin, et inimeste Kristuse juurde toomine on lihtne, kuid see pole nii.
Usun siiski, et ühel päeval saab temast kristlane.
Selles sääses olnud bakter oli kingitus Jumalalt selleks,
et inimene võiks sääski kontrollida.
Järgmiseks -
ühe teadlase missiooniks on võidelda moskiitodega.
Tema leiutis päästab tuhandeid elusid.
Küsisime CBN.com kasutajatelt, kuidas muuta kodulehte
kergemini kasutatavaks. Ja me kuulasime.
Seda on väga lihtne lugeda ja liikumine on lihtne.
Informatsioon avaneb tunduvalt kiiremini.
See on palju kiirem.
Kõik, mis mind huvitab, on hiirekliki kaugusel.
Uuel CBN.com lehel leiate kergemini
oma 700-klubi lemmiklood, külalismuusikud
või veebikogukonna ja eriartiklid.
Uut lehekülge naudivad kõik.
Külastage uut CBN.com-i juba täna!
Näeme CBN'is hämmastavaid tulemusi, kui üksteist toetame.
Tahame tänada tuhandeid vaatajaid,
kes on avaldanud soovi ühineda 700-klubiga.
Teie igakuine annetus aitab kõige suuremaid abivajajaid.
Aitate tervendada haigeid, toita näljaseid
ja kuulutada evangeeliumi nii USA-s kui kogu maailmas.
Olete aidanud ja toonud lootust suures hädas olijaile
ning muutnud nende elud igaveseks.
Kui vanemad Kitty hülgasid, läks ta elama vanaema juurde
prügimäele.
Nad sõid prügimäe toidujäätmeid ja püüdsid vältida rotte.
Teie ehitasite neile uue kodu ja alustasite Kitty vanaemale
turu lähedal väikese rõivaäri.
Teie päästsite nad näljast ja hirmust.
Jälgige oma postkasti ja saatke oma lubadused.
Tänavu saavad miljonid tundma
Jeesuse Kristuse armastust ja päästvat väge.
See on võimalik vaid tänu teile!
Mis juhtub pärast surma?
Hakkasin oma ihust ülespoole tõusma.
Kas taevas ja põrgu on tõelised?
Nägin põlde, kristallselget jõge, mille kaldail olid puud.
Mis määrab minu sihtkoha pärast surma?
Teadsin, et nägin esimesena Jeesust.
Avasta vastused elu tähtsamaile küsimustele
700-klubi DVD-l "Elu pärast surma" -
Tõelised lood 700-klubist - nüüd saadaval
Tere tulemast tagasi!
Sääsehammustused võivad viia surmavate haiguste, nagu malaariani,
mis tapab igal aastal ligi miljon inimest,
kellest paljud on lapsed.
Efrem Graham reisis hiljuti Savannah'sse, Georgias,
et kohtuda teadlase ja tema leiutisega,
mis päästab mõned neist eludest, perekond perekonna haaval.
Tõllasõitude ja puudel rippuva Hispaania samblaga
on Savannah' lõunaosariikide sarm inspiratsiooniks
Thomas Kollarsi muusikale.
Klassikalise muusikaharidusega Kollars on samas ka
juhtiv teadlane Mev'i Laboratooriumides.
Nad saavad täiskasvanuks juba ühe päevaga.
Ta alustas ettevõtte missiooniga võidelda surmavate,
sääskede levitatud haigustega arengumaades.
Sellest sai tema kirg, kui ta nägi,
kuidas Taimaal suri 5-aastane poiss.
Ema hoidis poisi kätt, kui too oli dengue-palaviku tõttu koomas.
Tema väike õde nuttis. Ja ... vabandust ...
Ükskõik, mitu korda seda lugu räägin -
lapse surma nägemine avaldab mõju.
Algas 12 aastat katseid sääsekogukonna vähendamiseks,
mis tähendanuks lõpuks väiksemat malaarianakkuste arvu.
Dr Kollars ei valinud kaunist Savannah't
oma ettevõtte peakorteriks juhuslikult -
lisaks kogu oma kaunidusele on see ka parim sääskede kasvulava.
See on CDC (Haiguskontrollikeskuse) valguslõks sääskedele.
Isegi Mev Laboratooriumide tagaõu on katselava.
Ma ei anna alla.
Järjekindlus viis dr Kollarsi biopestitsiidini
nimega bacillus thuringiensis israelensis ehk BTI.
Iisraeli teadlane avastas 1940. aastal esimesena,
et see tapab vastsed enne nende koorumist.
See sääskedes elunev bakter oli kingitus Jumalalt,
et inimene suudaks kontrollida sääski.
Kollars avastas seejärel, kuidas panna BTI sääski tapma,
nii et nakatatud vetes sureksid ka vastsed.
Ja pärast imetabast kohtumist lennukis ...
Oleme laos.
ühendas Kollars jõud William Rocky Parkeriga,
MIT Holdings'i tegevjuhiga, Savannah' firmaga,
mis aitab tal pakkida oma avastust eredasse plastlille,
mis meelitab sääsed surmavasse lõksu.
Valmistoote nimi on 'provektor'.
Tahame levitada seda kogu maailmas.
Tahame aidata igat inimest.
Mitte keegi ei pea malaariasse surema.
Puuris on ligi 250 sääske.
Sama arvu leiab mõnes Kisumu kodus, Keenias, vaid viie minutiga.
Emased otsivad verd, et toota mune.
Need minu käsivarrel on tüütused.
Kuid Keenia külas võib see osutuda surmavaks.
Iga 70 sekundi järel sureb laps malaariasse.
Usaldage mind. Malaaria on halb. Selles pole midagi lõbusat.
Malaaria võttis peaaegu Emmanuel Clottey elu.
Ta oli vaid 8-aastane.
Isegi täna oma malaariakogemust meenutades,
tunnen oma kehal kuumust, nagu oleks mul praegugi palavik.
Kibera slummis Nairobis on üle 70 protsendi elanikest
nakatunud malaariasse.
Clottey ja dr Kollars sõitsid sinna, et rajada kogukonnas
Provektori projekt ja õpetada emasid seda kasutama.
Teatud aja möödudes alaneb sääskede arv.
See on üks rohkem kui sajast Provektori kogukonnaprojektist
rohkem kui 30 riigis.
Teadusuuringufirmad nagu WHO uurivad tulemusi.
Valmistume levitama toodet ka Nigeerias.
Walt Byrd'i missiooniks on viia provektor kogu maailma.
Tema on MIT Holdings'i misjonijuht.
Jumal pani minusse soovi ja nägemuse aidata levitada provektorit.
Oleme valmis seda välja saatma.
Mev Laboratooriumides mängib dr Kollars oma lemmikviisi
ja täna tähendab see tema jaoks veelgi enam: "God Bless the Child".
Olen nii õnnistatud, et Jumal ilmutas mulle mu ülesande.
Ta ütles: "Sinu avastuse tõttu kuulevad kümned tuhanded lapsed
Jeesuse Kristuse evangeeliumi".
Kuigi töö pole olnud kerge, on see olnud seda väärt.
Efrem Graham, CBN'i uudised, Savannah, Georgia.
Aitäh. Leiate teisigi lugusid koguduse kohta kogu maailmas
meie veebilehelt: cwnews.org
Oleme kohe tagasi.
Meie maailm liigub uskumatul kiirusel.
Kõikjal kiirustavad inimesed oma sihtpunktidesse,
kuid igaüht meist ootab üks sihtpunkt
ja me kõik seisame silmitsi tähtsaima küsimusega elus -
kus ma veedan oma igaviku?
Oma uues DVD-s "Elu pärast surma" tutvustab Pat Robertson teile
tõelisi inimesi hämmastavate lugudega taevast
ja õudustäratavate kogemustega põrgust.
Saate teada, mida räägib Piibel elust pärast surma.
Piibel räägib, et selle, mida silm pole näinud
ega kõrv kuulnud ja mis pole inimese südamesse tõusnud,
on Jumal valmistanud neile, kes Teda armastavad.
"Elu pärast surma" ehitab sinu usku, kui Jumala tõotused elustuvad,
valmistab sind ette igavikuks
ja annab sulle võimsa töövahendi usu jagamiseks lähedastega.
Tahan, et teaksid ilma igasuguse kahtluseta,
et sinu tulevik on igaveseks taevas pitseeritud.
Mind puudutas see, kui väike poiss nägi taevas oma vana-vanaisa.
Mul tekkisid külmavärinad ja kananahk ihule.
See sunnib otsustama, kummal pool tänavat kõndida.
Need lood on tõelised -
tõelised inimesed tõeliste kogemustega.
See tekitab tahtmise tõesti taevasse pääseda.
See on ilus, aukartustäratav ja väga julgustav.
Iga inimene peaks seda DVD-d vaatama.
"Elu pärast surma" - nüüd saadaval.
Kristliku Maailma Uudised -
sinu aken globaalsesse kogudusse.
Lood ärkamisest, -
tagakiusust -
ja kristlike juhtide mõjust.
Vaadake Kristliku Maailma Uudiseid!
Tere tulemast tagasi!
Kambodža lapsed valmistuvad osalema CBN'i MaailmaMisjoni
telesaates "Superlaste klubi".
MaailmaMisjoni meeskond paigaldas piirkonna koguduste juurde
postkastid, mis julgustavad lapsi Superlaste Klubile kirjutama.
CBN meeskonnaliikmed vastavad kirjadele
ja regioonis on hetkel püsti 82 postkasti.
CBN'i meeskond loeb ja palvetab iga kirja üle.
Aasta eest võttis Haiti maavärin üle 100 000 inimelu.
Raske uskuda.
Samuti tegi see tuhanded vigaseks ja hävitas nende võimaluse
normaalse elu elamiseks.
Stan Jeteri raporti järgi on mõned ohvrid
muutnud oma tragöödia inspiratsiooniks.
Emmanuel on Port au Prince'i jalgpallimeeskonna väravavaht.
Iga meeskonnaliige kaotas maavärinas mõne kehaosa.
Nad kuuluvad ligi 60 000 maavärina-amputeeritu hulka.
Olin 12. jaanuari maavärina ohver. Olin oma 7-liikmelise perega kodus.
Tuli maavärin. Viis said surma, mina jäin oma õega ellu.
Neli päeva arvasid kõik, et Emmanuel oli surnud.
Keegi ei näinud, et ta oli mattunud oma lagunenud kodu betooni alla.
Ta püütis meeleheites enesetappu, kuid see nurjus.
Emmanueli tunnistus räägib sellest, kuidas ta hüüdis neli päeva
oma maja all lõksus olles Jumala poole ja ütles:
Jumal, kui sa mul elada lased, lähen kirikusse ja teenin sind.
Päästeteenistus amputeeris Emmanueli käe,
et päästa ta betoonhauast.
Nüüd elab ta keskkooli lõpuni üksi selles väikses telgis.
Amputeeritute jalgpallimeeskonnaga ühinemine
avaldas tema taastumisele suurt mõju.
Kuigi kaotasin kogu perekonna, tunnen end nüüd paremini
ja mul on meeskonnas hea olla.
Meeskonnaga soovis liituda 69 inimest,
mina olen üks 15-st, kelle katsed õnnestusid.
Olen tänulik meeskonna eest.
Meeskond treenib igal laupäeva hommikul.
Kuigi iga liige kaotas maavärinas mõne ihuliikme,
iga liige samas ka leidis midagi: isikliku usu Jeesusesse Kristusesse.
Pärast usule tulemist tahtsid nad jalgpalli edasi mängida,
sest mõned olid enne maavärinat profi-jalgpallurid.
Nad ei andnud alla.
Nad ei istunud oma telgis ega tundnud endale kaasa.
Kaugel enesehaletsusest, julgustavad amputeeritud ka teisi.
Nad tunnistavad tihti Joel Trimble'i evangeelsetel koosolekutel.
Tema sõnul viitab haiitilaste reaktsioon
suurele muutusele riigi vaimses kliimas.
Maavärinajärgne ärkamine Haitil on tragöödia otsene tagajärg.
See tõi maale silmapilkselt meeleparanduse vaimu.
Juba esimesel ööl käisid haiitilased mööda tänavaid,
hüüdsid Jeesuse nime ja palusid Jumalalt andestust.
Tänu Trimble'i iganädalasele telesaatele "Head uudised"
ehk "La Bonne Nouvelle",
toob amputeeritute jalgpallimeeskonna lugu lootust
paljudele Haiti inimestele, kes püüavad oma elusid taastada.
Stan Jeter, CBN'i uudised.
Pöörata tragöödia inspiratsiooniks - nii õnnistav on seda näha.
Aitäh, et olite meiega. Kohtumiseni järgmisel nädalal!
Jumal õnnistagu teid! Tõlge: Monika Jaaguri